
Manyleb Swydd:
Swyddog Cyfathrebu

	Teitl y Swydd:
	Swyddog Cyfathrebu


	Lleoliad:
	Pencadlys Plaid Cymru, Glanfa’r Iwerydd, Caerdydd
Mae’r swydd hon yn cynnig peth gweithio hybrid.


	Math o Gontract
	Llawn  Amser


	Rheolwr Llinell
	Pennaeth Strategaeth Wleidyddol a Chyfathrebu


	Cyflog
	Band 2 £33,233 - £42,727	
Gwneir penodiadau fel arfer ar ben isaf y raddfa


	Oriau Gwaith
	37 awr yr wythnos, gyda gofyn i weithio ambell waith gyda’r nosau ac ar benwythnosau. Mae Plaid Cymru yn gweithredu system o oriau gweithio hyblyg. Mae’r swydd yn cynnig 28 diwrnod o wyliau y flwyddyn gyda dyddiau braint ychwanegol. 




Pwrpas y rôl
Bydd y Swyddog Cyfathrebu yn cefnogi’r ddarpariaeth strategaeth gyfathrebu Plaid Cymru, gan helpu i gyflwyno neges y blaid yn glir, yn greadigol ac yn gyson ar draws sianeli digidol, mewnol a’r cyfryngau. Gan weithio dan y Pennaeth Strategaeth Wleidyddol a Chyfathrebu, byddwch yn helpu i gyfleu negeseuon Plaid Cymru mewn ffordd glir, ddeniadol sy’n adlewyrchu ei gwerthoedd ac sy’n apelio at bleidleiswyr, yn cryfhau proffil y blaid, ac yn cefnogi ffrydiau gwaith ehangach gan gynnwys ymgyrchoedd ac aelodaeth.
Byddwch yn gyfrifol am greu cynnwys cyfryngau cymdeithasol gan gynnwys fideos a graffeg byrion, cefnogi cyfathrebu mewnol, a helpu gyda gweithgaredd yn ymwneud â’r wasg a’r cyfryngau. Dyma rôl yn y Tîm Cyfathrebu, fyddai’n addas i rywun a greddf ddigidol gref, sgiliau ysgrifennu da, ymwybyddiaeth wleidyddol, ac ymrwymiad i werthoedd Plaid Cymru.

Prif Gyfrifoldebau
Cyfryngau digidol a chymdeithasol:
· Cefnogi cynnyrch cyfryngau cymdeithasol Plaid Cymru o ddydd i ddydd ar draws prif lwyfannau’r blaid trwy greu cynnwys cyfryngau cymdeithasol deniadol, gan gynnwys graffeg a fideos byrion, er mwyn cyfleu neges Plaid Cymru yn glir ac yn effeithiol.
· Cefnogi rheoli cymunedol ar draws llwyfannau cyfryngau cymdeithasol y blaid, gan gynnwys monitro sylwadau, nodi cyfleoedd i ymwneud, a thynnu sylw ar risgiau neu broblemau lle bo hynny’n briodol.
· Gweithio gyda’r Swyddog Ymgyrchoedd Digidol, helpu i greu cynnwys ar gyfer ymgyrchoedd a digwyddiadau gwleidyddol allweddol gan gynnwys cynadleddau’r blaid.
· Cynorthwyo gyda monitro tueddiadau ar y cyfryngau cymdeithasol, datblygiadau gwleidyddol a sgyrsiau ar-lein sy’n berthnasol i Blaid Cymru.
· Cyfrannu syniadau am gynnwys creadigol sy’n adlewyrchu gwerthoedd Plaid Cymru ac yn cysylltu â gwahanol gynulleidfaoedd.

Cefnogaeth gyda gwaith y wasg a’r cyfryngau:
· Helpu’r tîm Cyfathrebu gyda gwaith y wasg, gan gynnwys drafftio deunydd byr i’r wasg, paratoi nodiadau briffio, a chefnogi monitro’r cyfryngau.
· Helpu i ymwneud â newyddiadurwyr a darlledwyr i hyrwyddo gwaith y blaid, yn enwedig yn ystod ymgyrchoedd, cynadleddau’r blaid, ac achlysuron gwleidyddol allweddol.

Cyfathrebu mewnol gyda’r aelodau:
· Gweithio gyda chydweithwyr i sicrhau fod pob gohebiaeth fewnol yn glir, hygyrch, yn ddeniadol ac yn gyson â neges ehangach Plaid Cymru.
· Helpu gyda chyfathrebu digidol mewnol ledled y blaid.
· Datblygu cynnwys, print a digidol, sy’n gwella cyfathrebu gydag aelodau Plaid Cymru ar lawr gwlad.
· Helpu i rannu arfer da o bob cwr o’r blaid a chryfhau ymdeimlad o berthyn, hyder a momentwm ymhlith yr aelodau.
· Helpu i gynllunio cynnwys ynghylch ymgyrchoedd a chyhoeddiadau’r blaid, cynadleddau a digwyddiadau gwleidyddol o bwys.

Sgiliau Allweddol a Phrofiad
Hanfodol
· Sgiliau cyfathrebu ysgrifenedig cryf yn yr Gymraeg a Saesneg.
· Dealltwriaeth o lwyfannau cyfryngau cymdeithasol a sut i greu cynnwys deniadol ar gyfer gwahanol gynulleidfaoedd.
· Y gallu i gynhyrchu cynnwys ysgrifenedig clir, hygyrch a manwl gywir.
· Profiad o greu cynnwys digidol, megis graffeg, fideos, inffograffeg neu asedau cyfryngau cymdeithasol.
· Barn wleidyddol dda a dealltwriaeth o werthoedd a nod Plaid Cymru.
· Y gallu i weithio fel rhan o dîm mewn amgylchedd gwleidyddol sy’n symud yn gyflym.
· Y gallu i reoli sawl tasg ar y pryd a chwrdd â therfynau amser.
· Profiad o ddefnyddio dulliau dylunio, fideo neu gyfryngau cymdeithasol fel Canva, Adobe Creative Suite, CapCut neu lwyfannau tebyg.
· Profiad o ysgrifennu ar gyfer llythyrau newyddion, gwefannau, e-byst neu gyfryngau cymdeithasol.

Dymunol
· Profiad o weithio neu wirfoddoli mewn mudiad gwleidyddol, ymgyrchu, y cyfryngau, elusen neu fudiad aelodaeth.
· Dealltwriaeth o wleidyddiaeth Cymru ac o dirwedd cyfryngol Cymru.
· Profiad o ddefnyddio offer dadansoddeg i fesur perfformiad cyfryngau cymdeithasol neu ymgyrchoedd.

